Sander van der Burg's blog: Syntax highlighting Nix expressions in mcedit
Posted by Sander van der Burg at 11:44 PM WAT ‘N MISVATTING VAN INTERNASIONALE POLITIEK! - Afrikanervolksparty
WAT ‘N MISVATTING VAN INTERNASIONALE POLITIEK!
Gepubliseer op 14 September 2018 | Geskryf deur Danie Varkevisser | | | Trefslae: 459
Minister Didier Reynders van Vlaandere behoort ‘n pos in die parlementêre kombuis van die Vlaamse regering te kry, nie om kos te maak nie want daartoe sal hy nie bevoeg bevind word nie. Om die vloer te was is ‘n pos wat sal pas!
Sy oordeel van wat goed is vir Suid Afrika bevlek Vlaandere se regering tot so ‘n mate dat selfs 30 miljoen euro’s in Reynders se begroting as skoonmaker, dit nie weer sal skoon kry nie! In elk geval nie in die oë van die Afrikanervolk wie se uitwissing hy besig is om te befonds nie!
Leiers van Europa wat hulle deur die Internasionale en hoofstroom media so negatief laat beïnvloed het deur wanvoorstellings gebaseer op verwronge vertolkings van wat in Suid Afrika gebeur, het kennelik nie die bevoegdheid om as leier in enige hoedanigheid verkies te word nie. Uiteraard reflekteer dit ook op die mense wat so ‘n persoon verkies het!
Van die Vlaamse regering sou ‘n mens meer politieke nugterheid verwag as wat deur Reynders en sy uitsprake demonstreer is! Is dit eers wanneer die asielsoekende immigrante vanweë hulle onbeheersde aanwas op die hardwerkende Vlaminge se eiendom begin aanspraak maak wat julle dan, en helaas te laat, sal laat wakkerskrik?